CELEX: 32018D0622
Language: fi
Date: 2018-04-20 00:00:00
Title: Komission täytäntöönpanopäätös (EU) 2018/622, annettu 20 päivänä huhtikuuta 2018, klorofeenin hyväksymättä jättämisestä valmisteryhmään 3 kuuluvissa biosidivalmisteissa käytettävänä vanhana tehoaineena (ETA:n kannalta merkityksellinen teksti. )

23.4.2018   
            
            
               FI
            
            
               Euroopan unionin virallinen lehti
            
            
               L 102/80
            
         KOMISSION TÄYTÄNTÖÖNPANOPÄÄTÖS (EU) 2018/622,
   annettu 20 päivänä huhtikuuta 2018,
   klorofeenin hyväksymättä jättämisestä valmisteryhmään 3 kuuluvissa biosidivalmisteissa käytettävänä vanhana tehoaineena
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon biosidivalmisteiden asettamisesta saataville markkinoilla ja niiden käytöstä 22 päivänä toukokuuta 2012 annetun Euroopan parlamentin ja neuvoston asetuksen (EU) N:o 528/2012 (1) ja erityisesti sen 89 artiklan 1 kohdan,
   sekä katsoo seuraavaa:
   
               (1)
            
            
               Komission delegoidussa asetuksessa (EU) N:o 1062/2014 (2) vahvistetaan niiden vanhojen tehoaineiden luettelo, jotka on arvioitava sen selvittämiseksi, voidaanko niiden käyttö biosidivalmisteissa hyväksyä. Tähän luetteloon sisältyy klorofeeni (EY-numero: 204-385-8, CAS-numero: 120-32-1).
            
         
               (2)
            
            
               Klorofeeniä on arvioitu käytettäväksi valmisteissa, jotka kuuluvat valmisteryhmään 3 (eläinten hygienia), sellaisena kuin se on kuvattu asetuksen (EU) N:o 528/2012 liitteessä V.
            
         
               (3)
            
            
               Norja, joka oli nimetty arvioinnista vastaavaksi toimivaltaiseksi viranomaiseksi, toimitti arviointikertomuksen sekä suosituksensa 22 päivänä joulukuuta 2016.
            
         
               (4)
            
            
               Biosidivalmistekomitea valmisteli 3 päivänä lokakuuta 2017 Euroopan kemikaaliviraston lausunnon delegoidun asetuksen (EU) N:o 1062/2014 7 artiklan 2 kohdan mukaisesti ottaen huomioon arvioinnista vastaavan toimivaltaisen viranomaisen päätelmät.
            
         
               (5)
            
            
               Tämän lausunnon mukaan biosidivalmisteiden, joita käytetään valmisteryhmässä 3 ja jotka sisältävät klorofeeniä, ei voida odottaa täyttävän asetuksen (EU) N:o 528/2012 19 artiklan 1 kohdan b alakohdassa vahvistettuja vaatimuksia. Ihmisten terveyteen kohdistuvien riskien arvioinnissa ilmeni kyseisessä valmisteryhmässä riskejä, joita ei voida hyväksyä.
            
         
               (6)
            
            
               Tämän vuoksi ei ole aiheellista hyväksyä klorofeenin käyttöä valmisteryhmään 3 kuuluvissa biosidivalmisteissa.
            
         
               (7)
            
            
               Tässä päätöksessä säädetyt toimenpiteet ovat pysyvän biosidivalmistekomitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Klorofeeniä (EY-numero: 204-385-8, CAS-numero: 120-32-1) ei hyväksytä käytettäväksi tehoaineena valmisteryhmään 3 kuuluvissa biosidivalmisteissa.
   2 artikla
   Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tehty Brysselissä 20 päivänä huhtikuuta 2018.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 167, 27.6.2012, s. 1.
   
      (2)  Komission delegoitu asetus (EU) N:o 1062/2014, annettu 4 päivänä elokuuta 2014, Euroopan parlamentin ja neuvoston asetuksessa (EU) N:o 528/2012 tarkoitetusta kaikkien biosidivalmisteissa käytettyjen vanhojen tehoaineiden järjestelmällistä arviointia koskevasta työohjelmasta (EUVL L 294, 10.10.2014, s. 1).